43. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 44701/950/78 της 8/28 Ιουλ. 1978 (ΦΕΚ Β΄ 642) Περί Υπηρεσιακών σφραγίδων Λιμενικών Ταμείων. Έχοντας υπόψη: 1.Τις διατάξεις του από 14/19 Ιανουαρίου 1939 Κωδ. Δ/τος «περί Λιμενικών Ταμείων». 2.Τις διατάξεις του Ν. 48/1975 «περί Εθνικής Σημαίας της Ελλάδος, του Εμβλήματος της Ελληνικής Δημοκρατίας, του όρκου των αναλαμβανόντων δημοσίαν εν γένει υπηρεσίαν του τύπου των σφραγίδων των Δημοσίων Αρχών και των εγγράφων τούτων» (ΦΕΚ 108 Α΄/75). 3.Τις διατάξεις του Π.Δ. 649/77 «περί μεταβιβάσεως αρμοδιοτήτων από το Υπουργείο Δημοσίων Έργων εις το Υπουργείο Εμπορικής Ναυτιλίας, αποφασίζουμε: 1.Ορίζουμε: α)Όλα τα Λιμενικά Ταμεία της χώρας, Νομικά Πρόσωπα Δημοσίου Δικαίου, να έχουν δική τους σφραγίδα η οποία αποτελείται από τρεις επαλλήλους και ομοκέντρους κύκλους, ο εξωτερικός των οποίων έχει διάμετρο 0,04 του μέτρου. β)Η ανωτέρω σφραγίδα στον εσωτερικό κύκλο και στο μέσο αυτού θα φέρει το κατά το άρθρ. 2 του Νόμου 48/75 έμβλημα. γ)Γύρω από το έμβλημα και εντός του μεσαίου κύκλου θα αναγράφονται στο άνω μέρος οι λέξεις «ΥΠΟΥΡΓΕΙΟ ΕΜΠΟΡΙΚΗΣ ΝΑ ΥΤΙΛΙΑΣ» και στο κάτω μέρος το όνομα του ΛΙΜΕΝΙΚΟΥ ΤΑΜΕΙΟΥ στο οποίο θα ανήκει η σφραγίδα. δ)Στον Εξωτερικό κύκλο της σφραγίδας θα αναγράφονται οι λέξεις, «ΕΛΛΗΝΙΚΗ ΔΗΜΟΚΡΑΤΙΑ». 2.Υπεύθυνο όργανο για τη φύλαξη της σφραγίδας του Λιμενικού Ταμείου θα είναι ο εκάστοτε Πρόεδρος τούτου και εν απουσία του ο νόμιμος αναπληρωτής του. Η απόφαση αυτή να δημοσιευθεί στην Εφημερίδα της Κυβερνήσεως. 